
PARLAMENTUL ROMÂNIEI

CAMERA DEPUTAŢILOR

Comisia pentru Buget,

Finanţe şi Bănci
    Bucureşti, 4.06.2014   

           Nr. 4c-2/217




Comisia pentru Sănătate





şi Familie
                                            Bucureşti, 4.06.2014   

                                                   Nr. 4c-8/99

BIROULUI  PERMANENT

AL

CAMEREI  DEPUTAŢILOR

    Vă înaintăm, alăturat, raportul comun asupra propunerii legislative privind funcţionarea şi desfăşurarea activităţii ştiinţifice şi tehnologice a I.N.C.D.M.I. Cantacuzino, trimisă spre dezbatere în fond Comisiei pentru sănătate şi familie şi Comisiei pentru buget, finanţe şi bănci cu adresa nr. PLx.176 din 7 aprilie 2014, înregistrat sub nr. 4c-8/99 la Comisia pentru sănătate şi familie şi sub nr. 4c-2/217 la Comisia pentru buget, finanţe şi bănci, Camera Deputaţilor fiind Cameră decizională. 
În raport cu obiectul şi conţinutul său, iniţiativa legislativă face parte din categoria legilor ordinare.

             PREŞEDINTE,






PREŞEDINTE,
Gheorghe-Eugen NICOLĂESCU



         Rodica NASSAR

RAPORT COMUN

asupra propunerii legislative privind funcţionarea şi desfăşurarea activităţii ştiinţifice şi tehnologice a I.N.C.D.M.I. Cantacuzino
    
       În conformitate cu prevederile art. 95 din Regulamentul Camerei Deputaţilor, republicat, Comisia pentru sănătate şi familie şi Comisia pentru buget, finanţe şi bănci au fost sesizate spre dezbatere pe fond cu propunerea legislativă privind funcţionarea şi desfăşurarea activităţii ştiinţifice şi tehnologice a I.N.C.D.M.I. Cantacuzino, trimisă spre dezbatere în fond cu adresa nr. PLx.176 din 3 martie 2014.

Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a respins propunerea legislativă în şedinţa din 1 aprilie 2014.
    La întocmirea prezentului raport comun Comisiile au avut în vedere:

- avizul negativ al Consiliului Legislativ (nr.1236 din 06.11.2013);


- avizul negativ al Comisiei juridice, de disciplină şi imunităţi;


- punctul de vedere negativ al Guvernului (nr.107 din 24.01.2014).

     Propunerea legislativă supusă dezbaterii are ca obiect de reglementare funcţionarea şi desfăşurarea activităţii ştiinţifice şi tehnologice a Institutului Naţional de Cercetare-Dezvoltare pentru Microbiologie şi Imunologie "Cantacuzino", în sensul asigurării din bugetul Ministerului Sănătăţii şi din alte surse a fondurilor necesare Institutului în vederea realizării Planului naţional de intervenţie pentru prevenirea îmbolnăvirii în masă a populaţiei generate de epidemii şi pandemii.
     Conform art.61 şi art.63,  iniţiativa legislativă a fost dezbătută în şedinţe separate.

Membrii Comisiei pentru sănătate şi familie au examinat propunerea legislativă în şedinţa din 6 mai 2014. La lucrările comisiei au fost prezenţi 17 deputaţi din totalul de 18 membri.
Membrii Comisiei pentru buget, finanţe şi bănci au examinat propunerea legislativă în şedinţa din 3 iunie 2014. La lucrările comisiei au fost prezenţi 32 deputaţi din totalul de 34 membri.

În raport cu obiectul şi conţinutul său, iniţiativa legislativă face parte din categoria legilor ordinare.
La dezbaterea acestei iniţiative legislative a fost prezent, în calitate de reprezentant al Ministerului Finanţelor Publice, domnul Ion Ghizdeanu, preşedintele Comisiei Naţionale de Prognoză.
    În urma examinării iniţiativei legislative şi a opiniilor exprimate, membrii celor două Comisii propun, cu unanimitate de voturi, să supună Plenului Camerei Deputaţilor respingerea propunerii legislative, întrucât la momentul actual există prevederi legale în acest sens în cuprinsul Ordonanţei de urgenţă a Guvernului nr.40/2013 pentru finanţarea Institutului Naţional de Cercetare-Dezvoltare pentru Microbiologie şi Imunologie "Cantacuzino" în vederea realizării Planului naţional de intervenţie pentru prevenirea îmbolnăvirii în masă a populaţiei generate de epidemii şi pandemii, aprobată cu modificări prin Legea nr.268/2013, prevedere prin care Ministerul Sănătăţii, în calitate de minister coordonator, poate cuprinde în bugetul său de venituri şi cheltuieli fondurile necesare desfăşurării activităţii I.N.C.D.M.I. Cantacuzino.

